ຢ່າງນ້ອຍ 2 ຄົນເສຍຊີວິດ ໃນເຫດຕຶກລະເບີດ ນອກນະຄອນຫລວງປາຣີ (ສະໄລດ໌)
ເຫດລະເບີດເກີດຂຶ້ນ ຢູ່ຕຶກ 4 ຊັ້ນຫລັງນຶ່ງ ຢູ່ Rosny-Sous-Bois ເຂດຊານເມືອງປາຣີ ໃນເວລາປະມານ 7 ໂມງເຊົ້າ ຊຶ່ງເບິ່ງຊົງວ່າ ເກີດຈາກແກສຮົ່ວ.
ຕຶກ 4 ຊັ້ນຫລັງນຶ່ງ ໃນເຂດຊານເມືອງກ້ຳຕາເວັນອອກສຽງເໜືອ ຂອງນະຄອນຫລວງປາຣີ ໄດ້ພັງລົງ ຫລັງຈາກເກີດເຫດລະເບີດ ໃນຕອນເຊົ້າວັນອາທິດມື້ນີ້ ເຮັດໃຫ້ເດັກນ້ອຍຄົນນຶ່ງ ກັບແມ່ຍິງ ຊະລາຄົນນຶ່ງ ເສຍຊີວິດ ເວລານີ້ ທີມງານກູ້ໄພກຳລັງຊອກຫາ ຜູ້ທີ່ອາດລອດຊີວິດຢູ່ໃຕ້ຊາກຫັກພັງ ພະນັກງານກູ້ໄພ ປະມານ 150 ຄົນກຳລັງຮ່ວມໃນການຊອກ ຄົ້ນ ພ້ອມກັບໝາດົມກິ່ນຈຳນວນນຶ່ງ ເພື່ອພະຍາຍາມຊອກຫາ 6 ຄົນທີ່ຍັງບໍ່ເຫັນ ອິງຕາມເຈົ້າໜ້າທີ່ເຂດ Saint-Seine-Denis ທ່ານ Philippe Galli ໂຄສົກໜ່ວຍດັບເພີງ ທ່ານ Gabriel Plus ເວົ້າວ່າ ເດັກນ້ອຍ ອາຍຸ 8 ປີຄົນນຶ່ງ ເສຍຊີວິດ ເວລາຕຶກພັງລົງ ແລະພວກພະນັກງານມອດໄພ ໄດ້ພົບເຫັນ ຍິງຊະລາ ໄວ 80 ຄົນນຶ່ງ ໃນສະພາບບໍ່ຮູ້ສຶກຕົວ ແລະຜູ້ກ່ຽວໄດ້ເສຍຊີວິດ ໃນຂະນະທີ່ຖືກຊ່ວຍອອກມາ ຈາກຊາກ ຫັກພັງ ທ່ານໃຫ້ຮູ້ຕື່ມວ່າ 10 ຄົນ ຖືກດຶງອອກມາຈາກຊາກຫັກພັງ ໃນນັ້ນ 4 ຄົນແມ່ນບາດເຈັບ ສາຫັດ ລັດຖະມົນຕີກະຊວງພາຍໃນ ທ່ານ Bernard Cazeneuve ກ່າວຕໍ່ພວກນັກຂ່າວ ຢູ່ ບອ່ນເກີດເຫດວ່າ ເຫດລະເບີດເກີດຂຶ້ນ ໃນເວລາປະມານ 7 ໂມງເຊົ້າ ຕາມເວລາທ້ອງ ຖິ່ນ ຊຶ່ງເບິ່ງຊົງວ່າ ເກີດຈາກແກສຮົ່ວ ຢ່າງໃດກໍຕາມ ທ່ານກ່າວວ່າ “ພວກເຮົາຄວນຮອບຄອບ ບໍ່ຄວນດ່ວນລົງຄວາມເຫັນ ຍ້ອນວ່າ ການສືບສວນສອບສວນກຳລັງດຳເນີນໄປ ຍັງບໍ່ມີຄວາມແນ່ນອນໃດໆເທື່ອ ” ເບື້ອງນຶ່ງຂອງຕຶກຫລັງດັ່ງກ່າວ ຢູ່ໃນເຂດຊານເມືອງ Rosny-Sous-Bois ແມ່ນພັງ ລົງຢ່າງສິ້ນເຊີງ ຊຶ່ງພາໃຫ້ແລເຫັນທາງໃນຂອງເຮືອນ apartments ໃນຕຶກ ພວກເຈົ້າ ໜ້າທີ່ທ້ອງຖິ່ນກ່າວວ່າ ໂຄງສ້າງຂອງຕຶກ ປະກົດວ່າ ໄດ້ຖືກສ້າງຂຶ້ນຢ່າງຖືກຕ້ອງຕາມ ກົດລະບຽບ